หุ้น11ก.พ.ปิดลบ8.19จุด
หุ้นไทยวันที่ 11 ก.พ.เคลื่อนไหวผันผวนก่อนดัชนีปิดที่ 1,489.11 จุด ลดลง 8.19 จุดมูลค่า 49,552.47 ล้านบาท
11 ก.พ. 2556

หุ้นไทยวันที่ 11 ก.พ.เคลื่อนไหวผันผวนก่อนดัชนีปิดที่ 1,489.11 จุด ลดลง 8.19 จุดมูลค่า 49,552.47 ล้านบาท
ดัชนีวันที่ 11 ก.พ. เคลื่อนไหวผันผวนจนไปแตะระดับสูงสุดได้ 1,502.47 จุด ก่อนที่จะถูกขายหนักช่วงท้ายตลาดและกลับมาปิดที่ 1,489.11 จุด ลดลง 8.19 จุด หรือ 0.55  % มูลค่าการซื้อขาย 49,552.47 ล้านบาท
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเชีย พลัส เปิดเผยว่า วันนี้ดัชนีหุ้นปรับลงจากแรงเทขายหุ้นทั้งหมด 3 กลุ่ม คือ พลังงาน สื่อสาร และธนาคารพาณิชย์ โดยเฉพาะในช่วงท้ายตลาด ซึ่งน่าจะเป็นแรงขายของนักลงทุนต่างชาติ ที่ได้ขายทำกำไรต่อเนื่องจากสัปดาห์ก่อนที่ขายไปทั้งกว่าหมื่นล้านบาท แต่โดยรวมเม็ดเงินต่างชาติที่ไหลเข้ามาซื้อหุ้นไทยตั้งแต่วันที่ 19 พ.ย. 2554 ประมาณ 1 แสนล้านบาทยังคงอยู่ในตลาดหุ้นไทย
ทั้งนี้ มองว่า การเคลือ่นไหวของดัชนีหุ้นวันพรุ่งนี้ (12 ก.พ.) จะมีความผันผวนในทิศทางปรับลงต่อเนื่อง เนื่องจากตอนนี้อัตราราคาปิดต่อกำไรต่อหุ้น (พี/อี) ปรับตัวขึ้นมาสูงและเร็วกว่าที่คาดหลายตัว ฉะนั้นนักลงทุนควรมีความระมัดระวังในการลงทุนมากขึ้น
“ปัจจัยพื้นฐานของหุ้นไทยหลายตัวไม่มีอะไรที่แย่ลงหรือไม่ได้มีอะไรเปลี่ยนแปลง แต่ราคาหุ้นมีการปรับตัวเร็วเกินไป ตอนนี้นักลงทุนควรลงทุนหุ้นที่ซื้อขายระยะสั้นในกลุ่มที่มีเรื่องราว มีการจ่ายปันผลและราคาหุ้นไม่ได้ปรับขึ้นมากประมาณ 30 % ซื้อขายเก็งกำไรระยะสั้นเพียง 20-30 % และถือเงินสด 40 % สำหรับนักลงทุนระยะยาวไม่ใช่จังหวะการเข้าซื้อ ”
แนวต้าน 1,505 จุด แนวรับที่ 1,480 จุด
BLAND            มูลค่าการซื้อขาย 4,316 ล้านบาท ปิดที่ 2.02 บาท เพิ่มขึ้น 0.10 บาท(+5.21%)
BMCL            มูลค่าการซื้อขาย 2,777 ล้านบาท ปิดที่ 1.66     บาท เพิ่มขึ้น 0.26 บาท(+18.57%)
PTT             มูลค่าการซื้อขาย 1,612 ล้านบาท ปิดที่ 347.00บาท ลดลง 3.00 บาท(-0.86%)
UMI            มูลค่าการซื้อขาย  1,163 ล้านบาท ปิดที่ 17.90 บาท เพิ่มขึ้น 2.00 บาท (+12.58%)
TRUE            มูลค่าการซื้อขาย 1,143 ล้านบาท ปิดที่ 7.15     บาท เพิ่มขึ้น 0.25 บาท(+3.62%)